Im Bäärndütschen isch ds heimische Wort eidütig  Chilche  mit de Lutfoorme  Chüuche  ganz im Noorde,  Chiuche  im ganze Mittubäärnischen u  Chilche  im Oberland.  Chilche  seit men o im Weschte vom Basupiet im Soletuurnische, im Friburgischen u im Wallis. U de o wider ganz im Oschte, im Glaarnerland u im Sanggauuischen u im Bündnerland näbe  Chirche . Zwüschinn seit me  Chile  im Aargouische, im Züripiet u i dr Innerschwiz. Das gseet men uf dr Chaarte 39 vom 5. Bang vom Schpraachatlas vo dr  dütsche Schwiz.